אבישר הר-שפי

אבישר הר-שפי (נולד ב-1973) הוא משורר ישראלי, מחנך, עורך ספרותי וד"ר לספרות הזוהר.

ביוגרפיה
הר-שפי הוא בנם של דב, בעל מפעל אריזות בבית-אל, ופעיל מנהיגות יהודית, וד"ר בטחה הר-שפי, מרצה לתלמוד בהיברו יוניון קולג'. הוא אחיה של מרגלית הר-שפי ונכדם של הרב פרופ' פינחס פלאי ופנינה פלאי. למד בישיבת ההסדר קריית שמונה ולאחר מכן אצל הרב שג"ר בישיבת שיח יצחק. בשנת 2010 אושרה עבודת הדוקטורט שלו בנושא "'מלכין קדמאין': מיתוס מלכי אדום בספרות הזוהרית", בהנחיית פרופ' צבי מרק בחוג לספרות באוניברסיטת בר-אילן. 

בשנת 2004 פורסם ספר שיריו הראשון "סוסי אש" ובשנת 2006 ערך את האנתולוגיה "עד פתח הגן - איורי נחום גוטמן ומשוררים עבריים בעקבות התנ"ך" (הוצאת אבן חושן) ואת קובץ המאמרים של ישיבת שיח יצחק: "גשם: על תעניות וגשמים בעקבות מסכת תענית" (תשס"ד).

בעבר ערך את כתב העת משיב הרוח לשירה יהודית ישראלית ועורך את כתב העת "עתר". מלמד חסידות וקבלה בישיבת שיח יצחק, בבית מורשה בירושלים ובמכללת יעקב הרצוג. נשוי למשוררת סיון הר-שפי.

ספריו
 סוסי אש, הוצאת שוקן, תשס"ד 2004
 אל אשר לו אחוזת הארץ,  הוצאת 62, 2015

קישורים חיצוניים

 
 צור ארליך, היינו כחומלים: על 'סוסי אש' לאבישר הר-שפי, הופיעה במקור ראשון, 18 ביוני 2014.
 

בוגרי ישיבת ההסדר קריית שמונה
בוגרי ישיבת שיח יצחק
בעלי תואר דוקטור מאוניברסיטת בר-אילן
משוררים ישראלים
משפחת מרדכי הכהן
עורכים ספרותיים ישראלים
ישראלים שנולדו ב-1973
תלמידי הרב שג"ר